སྤལ་བས་སྟག་ལ།ཨ་རོགས་སྟག་ལགས།ཁྱོད་གང་དུ་འགྲོ་གི་ཡོད་ཞེས་དྲིས།སྟག་ན་རེ།ལུང་བའི་སྟོད་ཀྱི་ནགས་ཚལ་དུ་ཟས་འཚོལ་བར་འགྲོ་གི་ཡོད།ཉི་མ་གསུམ་བཞིའི་རིང་ལ་ཤ་ཟ་རྒྱུ་མ་རེག་པས།ད་ངའི་གྲོད་ཁོག་ལྟོགས་ནས་འཆི་ལ་འདུག།ཁྱོད་བསད་དེ་ཁྱོད་ཀྱི་ཤ་ཟ་ཆོག་ཀྱང་ཁྱོད་འདྲ་བ་ལ་ཤ་ཟ་རྒྱུ་ཅི་ཡང་མི་འདུག།ཡིན་ཡང་།ང་ཤིན་ཏུ་ལྟོགས་པས་ཁྱོད་ཟ་རྒྱུ་ཡིན་ཞེས་ཟེར།སྤལ་བས་སྐད་ཆེན་པོས།བདག་ནི་སྤལ་བའི་རྒྱལ་པོ་ཡིན་པ་ཁྱོད་ཀྱིས་མི་ཤེས་སམ།བདག་ནི་ལྡིང་རྩལ་མཁས་པས་རྒྱ་མཚོའི་མཐའ་ལའང་མཆོང་ཐུབ།དེར་མ་ཟད།ད་དུང་ཁྱོད་ལས་ལྷག་པའི་ནུས་པ་མང་པོ་ང་ལ་ཡོད།ཁྱོད་ཡིད་མི་ཆེས་ན་མཚོ་ཆེན་པོ་འདི་ལ་སུ་ཞིག་མཆོང་ཐུབ་པ་འགྲན་ནོ་ཞེས་ཟེར།